กระทรวงวัฒนธรรม เชิญชวนชาวพุทธทั่วโลกเจริญสมาธิเฉลิมฉลอง เนื่องในโอกาสที่ยูเนสโกประกาศให้พระอาจารย์มั่น ภูริทัตโต บุคคลสำคัญของโลก
กระทรวงวัฒนธรรม เชิญชวนชาวพุทธทั่วโลกเจริญสมาธิเฉลิมฉลอง เนื่องในโอกาสที่ยูเนสโกประกาศให้พระอาจารย์มั่น ภูริทัตโต บุคคลสำคัญของโลกนายกฤษศญพงษ์ ศิริ ปลัดกระทรวงวัฒนธรรม   กล่าวว่า เนื่องในโอกาสองค์การยูเนสโก รับรองการเฉลิมฉลองวาระครบรอบ 150 ปี ชาตกาล พระอาจารย์มั่น ภูริทัตโต บุคคลสำคัญของโลก สาขาสันติภาพ กระทรวงวัฒนธรรมจึงร่วมกับวัดต่างๆ จัดกิจกรรมเฉลิมฉลอง ประกอบด้วย กิจกรรมบำเพ็ญกุศลที่วัดเจดีย์หลวง จังหวัดเชียงใหม่ในวันที่ 19 มกราคม 2563 โดยอัญเชิญอัฐิธาตุของพระอาจารย์มั่น ภูริทัตโต  มาให้ประชาชนสักการะวันที่ 20 มกราคม 2563 ซึ่งเป็นวาระครบรอบ 150 ปีชาตกาล มีกิจกรรมทำบุญตักบาตรและประกาศเกียรติคุณ โดยสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จฯ เป็นประธานที่วัดปทุมวนารามช่วงเย็น ร่วมกับวัดทั่วประเทศและวัดไทยในต่างประเทศ จัดพิธีเจริญสมาธิภาวนาเวลา 15 นาทีพร้อมกันเวลาทั่วไทย ทั่วโลก 18.15 น. เพื่อเรียนรู้การฝึกสมาธิ  หลักธรรม หลักปฏิบัติสมาธิ  ของพระอาจารย์มั่น ภูริทัตโตในระดับชาติและระดับนานาชาติ ตลอดจนเป็นการปลุกกระแสเรื่องสมาธิเข้าสู่หัวใจของชาวพุทธ  ให้เกิดปัญญาและเกิดความสันติสุขแก่ชีวิต ในส่วนกลางจัดที่พระอุโบสถวัดธรรมมงคล เขตพระโขนง โดยก่อนเวลา 18.15 น.พระวิทยากร/อนุศาสนจารย์  หรือผู้นำปฏิบัติ จะบรรยายประโยชน์และคุณค่าของการฝึกสมาธิ หลักธรรมนอกจากนี้ ยังร่วมกับหน่วยงานที่เกี่ยวข้องส่งเสริม การฝึกสมาธิต่อเนื่องจนถึงปี 2564 เชิญสถาบันการศึกษาหน่วยงานต่างๆ จัดห้องปฏิบัติสมาธิ เพื่อเป็นการพัฒนาจิตใจประชาชน ตั้งเป้าหมายมีวัดทั่วประเทศร่วมกิจกรรมจำนวน 41,662 วัด วัดไทยต่างประเทศ 21 ประเทศ จำนวน 892 วัด สถาบันพลังจิตตานุภาพ ได้แก่ วัดเครือข่าย 298 แห่ง และวัดต่างประเทศทุกแห่ง เพื่อให้ประชาชนทุกกลุ่มเป้าหมาย โดยเฉพาะกลุ่มเด็กนักเรียน ได้เรียนรู้การฝึกสมาธิ  หลักธรรมหลักปฏิบัติสมาธิ  ของพระอาจารย์มั่น ภูริทัตโตด้วย